  Виталий Пронин Удмурт пияш Кантабри зарезь* ярдурынИван Белослудцев пичи калыкъёслэн Евровиденияз 9-тӥ интые потӥз. Но валтӥсь ужпумез со быдэстӥз: Европалы но быдэс дуннелы удмуртъёс выльысь асьсэды ӟеч, яркыт паласен возьматыны быгатӥзы.«Иван Белослудцев но 4 чебер пиос» группалэн продюсерез Павел Поздеев егитъёсты конкурсэ пыриськыны ӝутказ, нош коньдонэз вань калыкен люказы. «Юмшан57» вотэсбамын Павел юрттӥсьёсызлы тау каре . Соос пӧлын — Виктор Березин (кунгож сьӧрысь удмурт меценат), Светлана Смирнова (Улосвылэз азинтонъя институт), Владимир Соловьев (Егитъёсын ужанъя министерство), Анатолий Максимов (Кез сырзавод), Владимир Завалин но Павел Орлов (Йӧскалык политикая министерство), Евгения Сундукова (удмурт кылосбур факультет).Туэ Европаысь пичи лыдъем калыкъёслэн Liet International-2012 ӵошатсконазы бретон кылын кырӟась кышномурт Lleuwen вормиз. Асьме пияшъёсмы конкурсын тужгес егитэсь вал. Туала электрон крезьгурез шудэмзы Испаниысь Гижон карысь пиналъёслы но яраз. Liet конкурсысь кырӟасьёс, баск но удмурт группаос сяна, фолк-крезьгуръёсты быдэстӥзы.* Испаниын Бискай заливез озьы нимало  